Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

**Cyriel Verschaeve** (født 30. april 1874 i Ardooie i Vest-Flandern i Belgia, død 8. november 1949 i Solbad Hall i Østerrike) var en flamsk-nasjonalistisk prest og forfatter som samarbeidet tett med nasjonalsosialistene under den andre verdenskrig.

Liv og virke
------------

Verschaeve ble født inn i en katolsk familie og begynte sin opplæring for å bli ordinert som prest på gutteseminaret i Roeselare i 1886. Han flyttet til Brugge i 1892 hvor han fullføre sine videre studier. Han ble til slutt ordinert som prest i 1897, og deretter fortsatte han sine studier ved Friedrich Schiller-universitetet i Jena. I 1911 returnerte han til Belgia igjen for å begynne som sogneprest i Alveringem. Mens han var der han ble involvert i den pasifistiske bevegelsen etter utbruddet av den første verdenskrig.

Verschaeve, som over lengre tid hadde vært sympatisk til det nasjonalsosialistiske Tyskland etter at Adolf Hitler kom til makten i 1933, skrev verket *Het Uur van Vlaanderen* som ble publisert i 1940. Der satte han ord på sympatiene som fantes blant flamske folk for Tyskland, spesielt på grunn av hans romantiske beundring for den tyske keiserlige kultur. Som et resultat av dette verket ble han utnevnt av nasjonalsosialistene til å ta vare på den flamske kulturen etter den tyske okkupasjonen av Belgia.

Verschaeve ble også involvert i rekruttering til den flamske frivillige legionen i 1941. Verschaeve var overbevist om at det kommunistiske Sovjetunionen under Josef Stalin var den største trusselen mot freden og kulturen i Europa. I 1944 hadde han et møte med SS-Reichsführer Heinrich Himmler. Verschaeve flyktet til Østerrike i 1945, og selv om han ble dømt til døden in absentia av en belgisk domstol som tok for seg krigsforbrytelser begått under den andre verdenskrig, overlevde han frem til 1949 da han døde av et hjerteinfarkt på prestegården i Solbad Hall.

Bibliografi
-----------

Cyriel Verschaeve   
(Jos De Swert, 1923)
* Jacob van Artevelde (1911)
* Zeesymphonieën (1911)
* Ferdinand Verbiest (1912)
* De schoonheid van het evangelie (1913)
* Passieverhaal (1913)
* Philips van Artevelde (1913)
* Nocturnen (1916–1924)
* Judas (1917)
* Het mysterie (1920)
* Uren bewondering voor groote kunstwerken (1920–1922)
* Maria Magdalena (1928)
* De Kruisboom (1929)
* Elijah (1936)
* Nocturnen (1936)
* Rubens, Vlaanderens Spectrum (1938)
* Jezus (1939)
* Eeuwige gestalten (1944)

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Munzinger Personen, Munzinger IBA 00000005359, besøkt 9. oktober 2017[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id verschaeve-cyriel[Hentet fra Wikidata]
4. 1 2   Biografisch Portaal, «Cyriel Verschaeve», Biografisch Portaal number 08419634[Hentet fra Wikidata]
5. 1 2 3   www.odis.be[Hentet fra Wikidata]

Eksterne lenker
---------------

* (en) Cyriel Verschaeve – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** Geni **·** VIAF **·** GND **·** LCCN **·** ISNI **·** ISNI **·** ISNI **·** BNF **·** BNF (data) **·** SUDOC **·** BPN **·** Munzinger (iba) **·** MusicBrainz
 |

Portal: Andre verdenskrig